
Emnevaluering PED4302 Høst 2024
Emneansvarlig: Kristinn Hegna
Kurset ble ikke endret i stor grad, med tanke på at Kristinn Hegna skulle ha sabbat i 2025, og andre ville da ta over undervisningen, samt at det ikke vil gjennomføres på samme måte etter overgangen til ny master.
Det var en rekke studenter som ble tatt opp til kurset, men på grunn av en feil ble studenter som ikke hadde søkt kurset også tilbudt plass. Dette skapte en rekke komplikasjoner for undervisningen, særlig organiseringen av workshop og arbeidet med artikkelanalysen. Både adm og emneansvarlig brukte mye tid på å klargjøre hvem av studentene som rent konkret hadde planer om å avlegge eksamen og hvilke av studentene som enten var feilaktig inkludert eller som hadde trukket seg.
Til slutt gjensto 15 studenter som deltok på lese-seminar og som tok muntlig eksamen.

Muntlig eksamen: Studentene synes dette er en krevende eksamensform. Vi fulgte samme prosedyre som sist år, med å legge 10-12 spørsmål i en bolle, som studentene trekker fra.

Evaluering fra studentene: Tilbakemeldinger tyder på at de ønsker seg flere timer undervisning. Eksamensformen er krevende, men alle sto og de aller fleste var fornøyd med sitt resultat. 

